**Informatīvais ziņojums**

**﻿﻿****Par informatīvā ziņojuma "Stratēģija Latvijai Covid-19 krīzes radīto seku mazināšanai" ietverto pasākumu izpildes gaitu**

Lai pārvarētu Covid-19 vīrusa radīto krīzi Latvijā, ieviešot kompleksu atbalsta risinājumu kopumu, Ekonomikas ministrija 2020.gada 26.maija Ministru kabineta (turpmāk – MK) sēdē izskatīšanai iesniedza informatīvo ziņojumu “Stratēģija Latvijai Covid-19 krīzes radīto seku mazināšanai” (turpmāk – EM informatīvais ziņojums), kas paredz izveidot atbalsta instrumentu kopumu piecos rīcības virzienos – cilvēkkapitāls, inovācija, biznesa vide eksportspējai, finanšu pieejamība un infrastruktūra – kas vērsti uz finanšu situācijas stabilizāciju iedzīvotājiem un uzņēmējiem Covid-19 krīzes pārvarēšanai.

2020.gada 2.jūnijā MK sēdē atbalstīts Finanšu ministrijas sagatavotais informatīvais ziņojums "Par pasākumiem Covid-19 krīzes pārvarēšanai un ekonomikas atlabšanai" (turpmāk - FM informatīvais ziņojums) (prot. Nr. 38§ 49), kas paredz finansējuma novirzīšanu Covid-19 krīzes pārvarēšanas un ekonomikas atlabšanas pasākumiem, saskaņā ar FM informatīvajam ziņojumam pievienoto pielikumu, kas kopumā atbilst EM informatīvajā ziņojumā identificētajiem prioritārajiem virzieniem.

Atsaucoties uz 2020.gada 26.maija MK sēdes protokola Nr. 36 36.§ 3.punktu, Ekonomikas ministrijai dots uzdevums līdz 2020.gada 1.jūlijam iesniegt izskatīšanai MK pārvaldības modeļa ietvaros izveidoto darba grupu izstrādātos priekšlikumus atbalsta pasākumiem Stratēģijas sadaļās "Cilvēkkapitāls", "Inovācijas", "Eksports", "Finanšu pieejamība" un "Infrastruktūra".

EM sadarbībā ar atbildīgajām nozaru ministrijām ir sagatavojusi izpildes ziņojumu par piešķirtā finansējuma atbalsta pasākumu ieviešanas un īstenošanas progresu, kas pievienots šī informatīvā ziņojuma pielikumā.

**Ekonomikas ministrs J. Vitenbergs**

**Vīza**

**Valsts sekretārs E. Valantis**

EMinf\_Ekonplans\_31 07 20.docx